hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu et hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Nosztalgiázni mindig jó, de most, mióta iskolás a gyermekem és épp közeledik a vakáció, még többször eszembe jut milyenek voltak, hogy teltek gyermekkorom nyarai. Csupa vidámság, móka, kacagás volt!
MBBK Grafomágia csoport feladata is ez lett a hétre, hogy gyűjtsük össze kedvenc nyári élményeinket.
Megrohantak a gyermekkori emlékek és nem egyszerű sorbarendeznem őket, de elmesélem, hogy milyen volt a nyár, amikor kisiskolás voltam, mennyire szerettem például mamánál nyaralni és hogy telt a nyári szünet miután felírtuk a táblára, mindenféle díszített, figurás betűkkel, hogy Ó, IÓ, CIÓ, ÁCIÓ, KÁCIÓ, AKÁCIÓ és
Általában unokatesóimmal együtt töltöttünk ott egy hetet, pontosabban 5 napot hétfőtől-péntekig, és akkor is nagyjából minden nap beköszönt apukám, amikor délután végzett a munkahelyén. 6-tól 14 óráig dolgozott és én akkor még irigyeltem érte, viszont soha nem bírnék olyan korán kelni nap mint nap.. Gyerekkoromban pedig min. 10-ig aludtam.
Nagymamáék Nyíregyháza kertvárosában éltek és volt egy kakukkos órájuk a konyhában a falon. A konyha azzal a szobával szemben helyezkedett el, ahol aludtunk. 4 unokatesó ( Lackó, aki egy évvel fiatalabb mint én, Ancsi, aki tesómtól egy évvel idősebb és a húgom, aki 3 évvel fiatalabb, mint én.) egy kihúzható kanapén. A kakukk minden órában előbújt és annyit kakukkolt, amennyi idő volt éppen, tehát hajnal 3 kor 3-at, de félkor is kakukkolt mindig egyet. Néha fura volt, nagyon ritkán felkeltem rá, de azért szerencsére akkor is – és most is- jó alvó létemre, egyáltalán nem zavart.
Beugrott, hogy sosem vittünk semmi játékot a mamákhoz ( mint most, mikor majdnem a fél házat felpakolom Dominak..) mégis annyira jól elszórakoztunk. Persze nem azért, mert mamaék játékokkal vártak minket…
egy másik kártyajáték, amit úgy hívtak: Szurtos Peti. ( Férjemnek akárhányszor említettem, mindig röhög, és azt mondja ilyen nincs, pedig volt!!! meg is találtam – erre meg azt mondja, biztos Photoshop.. 😀 :D) Mennyire szépek voltak rajta a rajzok!! Jajj úgy szerettem! (Igazából egy Fekete Péter kártyajáték)
Ezekkel rengeteget játsszottunk és kitaláltunk magunknak mindenféle programot:
Nagyon viccesek vagyunk így most, ahogy mint egy film pereg előttem a kicsi Ágika és a csapat ténykedése…
sakk – nagyapám megtanított sakkozni, megmutatta a francia sakkot is, aminek pont az a lényege, hogy leüttesd magad, na, abban nagyon profi voltam és megvertem nagyapát, (amúgy sosem 🙂 )
Mamával meg nem játszottunk, hanem például megtanított varrni.
Hímzéseket csináltunk. Ő úgy hívta: kézimunka.
Elővett egy darabka lepedőt. Rajzolt rá tollal egy virágot, aztán szépen kihímeztük. A szélét pelenkaöltéssel. Erre még emlékszem.. talán.. Nem tudok sajnos varrni.. , de akkor nagyon szerettem, amiket készítgettünk. Közösen, de a következőképp:
Mama azt mondja: „Felveszem a szemüvegem, gyerekem, mert nem látom belefűzni a cérnát a tűbe..”
A sokadik próbálkozás sem sikerül, mire a “kedves” Ágika megszólal: „Mama,
szerintem te így se látod, meg úgy se…”
Ezután pár percre könnyes nevetésbe fulladt a programunk.. És sokat emlegette ugyancsak a szemét törölgetve mama ezt akkor is, amikor már bőven 20 felett voltam…
A konyhában sütöttünk, meg derelyét készítettünk együtt, és én nyersen is ettem a házi szilvalekváros finomságot.. 🙂
grízes tészta házi baracklekvárral
görögdinnye – az az igazi édes, lédús, amiből 1-1 karéjt kaptuk és úgy ettük, hogy egész arcunk ragadt utána…
főtt kukorica, nagyon sokáig készült, de isteni illata volt, és nem lehetett megállni egy csőnél, a gyenge kukorica volt a legfinomabb.
cseresznye, meggy, őszibarack (ahhhh, szinte érzem a számban, olyan finom vooooolt…) , sárgabarack
Palacsinta (kakaós, lekváros, túrós)
Szilvalekváros derelye – ez a kedvencem volt, úgyhogy ezt mindig kértem – és kaptam.
Hu-hu ( vagyis husi, pontosabban pörkölt :))- ez pedig nagyjából hároméves tesóm kedvence volt, így pörkölt nokedlivel is mindig volt terítéken.
A sztori, amit nagymamám ezerszer előadott kacagva:
„-Kérsz még?” -kérdezte mama, pici tesóm pedig mutogatott előre a tűzhely felé. Mama kérdezgette: „-Ezt kérsz? Ezt kérsz?” És nem bírta kitalálni…
Tesóm egyre csak mondogatta:
Én jöttem rá hamarabb, és fordítottam
az akkorra már teljesen kétségbeesett
mamának, hogy husit kér még 🙂 )
Egyébként nagymama és nagypapa az a tipikus házaspár volt, aki csípkelődött egymással és a beszélgetéseiken mindig jókat lehetett nevetni. Olykor felemelték a hangjukat, (mama többször, nagyapa csendes volt, ha ő kiabált, ott már tényleg nagy valami történt ..- pl. tesóm odazárta az ujját az üvegajtóval, a nagy fogócskában, aztán persze ordított…- ), de tudtuk, hogy nagyon szeretik, hogy náluk nyaralunk és mi is szerettünk ott lenni a két szintes társasház felső szintjén- meg néha kicsit a kertben a garázs előtt piknikeztünk -vagy valami hasonló…
Arra is emlékszem és manapság néha megemlítem kisfiamnak, hogy akkoriban, amikor mamával kézenfogva elsétáltunk a közeli játszótérre, akkor még szinte minden kertben kerti törpék voltak.
az egész napot kint töltöttük gyermekkoromban.
Volt macska ( Tigrisnek hívtam és csak úgy odatévedt, de nem sokkal később megszökött és azóta én nem szeretem a macskákat…. ) és kutya és sok-sok baromfi és egy időben még nyulak is.
Nagyapám galambász volt, így láttam icikepicike nagyon csúnya, lila galambfiókákat, és felnéztem nagyapámra, amiért olyan nagy szeretettel vette kézbe őket. Sokan irtóznak a galamboktól, ő meg imádta őket. A sírjára is került egy fehér galamb ( azt hiszem, az elsők között akkor még a temetőben. )
Sóhajtottam egy nagyot most. Közben pedig szinte érzem az orromban mindazt, amit akkor ott a nagyszüleim kertjében körbevett.. Nem falun, vagy tanyán, csak Nyíregyháza külterületén, Borbányán éltek ők. A Szeder utcában.
Képzeljétek, három fenyő állt a kapun túl: ők a három lányukat (anyukámat és hugait) jelképezték, legalábbis nekem így mondták.. Aztán ott volt egy épület, ahova csak aludni jártunk, és volt egy nyári konyha, ahol mama egész nap sürgött-forgott.
Ő volt, aki palacsintáskirálynőnek hívott…
Ő volt, aki mindig adott egy kis kávét ( ami inkább volt cukor pici kávéval mint fordítva..)
Ő volt, aki nagy szemeivel rám nézett és manapság néha látom őt a tükörben…
Ő volt, aki édesen becézett mindig engem és a többieket, és persze az állatokat is..
Igen, itt tartottam, sorry, hogy elkalandoztam..
Szóval etettük a tyúkokat, a japán kakasokat, és sok kerti munkában, feladatban részt vettünk.
Gyermekkorom kinti nyári játékai:
homoksütiket készítettünk, amit aztán virágszirmokkal díszítettünk
eladósat játszottunk ( árultunk, mindenféle apróságot, amit találtunk vagy készítettünk)
anyást-apást játszottunk ( én általában a kisbaba/kisgyerek voltam, Szabi unokatesóm pedig a kutya :))))
tollasoztunk ( az utcán, többször a szomszéd Béla bácsiékkal)
Egy darab játék nem volt szerintem, de egy percig nem unatkoztunk.
Most hogy így nosztalgiázom, ezt kellene a mai gyerekeknek is, vagy gyerekekkel.. , hogy csak hagyni őket. Feltalálják magukat, és élvezni fogják a szabadidőt, -ahogy anno mi is tettük.
Címszavakban még a következőkről szóltak gyermekkorom nyarai:
Tisza-part Tini Ninja Teknőcös úszógumival, (Gergelyiugornya -strand, Tivadar-strand), faházakban, bungalowkban éjszakázás (sosem voltunk szállodában és nem is hiányzott), éjszakai horgászat apával, sátorban alvás, Tiszakerecsenyben dédilátogatás, nyuszik, pulyka, kecskék, játszani egy Mesi (Emese) nevű lánnyal
Jégkrémtortázás tesóm minden szülinapján ( augusztusban), családi bandázások mamáék telkén bográcsgulyással, szalonnasütések, meggyszedések (amikor csodásan lebarnult a hátunk)
Bicklizés (BMX-em volt 🙂 ) Örökösföldön a téren ( pont szemben a 10 emeletes panel, aminek a 6. emeletén laktunk), fagyizások, Hupikék Törpikék fagyi, Rágógumi fagyi, Puncs fagyi – mazsolával (mmmm)
Esténként otthon szotyizás / magolás, “péntekvanDallasvan!” 🙂 közben főleg. Vasárnapi Disney mesék– Sziporka volt a kedvenc szereplőm és a Gumimacik a kedvenc mesém, na meg előtte még az Én kicsi pónim… 🙂
Strandolás Sóstón, egész nap a medencében, kiv. mikor kivettük a hűtőládából kivett szendvicseket, barackot, vagy sorban álltunk egy lángosért vagy jégkrémért, lila szájjal, törülközőben dideregve megettük, de már rohantunk is vissza az Olasz-medencébe.
Szórakoztunk, játszottunk, és egy darab kötelező olvasmányt sem olvastam el soha- de nem is erőltették…
Csodálatos emlékként maradtak meg ezek a nyári szünetek, és hogy hagyták, engedték, hogy gyerek legyek!
Te mire emlékszel, hogyan teltek gyermekkorod vakációi?
Csak csináld – magadért!
A poszt az MBBK_GRAFOMÁGIA kihívás részeként jött létre, a kék gombra kattintva elolvashatod bloggertársaim bejegyzéseit is Gyermekkorom nyarai témában:
You are invited to the Inlinkz link party!
Click here to enter
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 0 hozzászólás
Ezeket is érdemes megnézni
Január – tiszta lappal! Mert tervezni jó!
Aludj rá egyet! + 3 tipp, hogy könnyebb legyen döntést hozni
„Pontosan megérzem, mit kell adnom” – Interjú Vámos Robival
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése